《摄山访隐者》
宋代·张颉

路绕苍山石挂藤，结庐深入白云层。
泉鸣便隔人间世，采药知从何处僧。

作者简介：鼎州桃源人，祖籍江宁，字仲举。张颙弟。仁宗皇祐元年进士。调江陵推官。岁饥，朝廷遣使安抚，因条献十事，救荒卓有成效。知益阳县，召土人耕垦，御蛮有方。后历任监司及知州，所至及严致理。哲宗时累官户部侍郎。苏辙以其深文狡狯而论之九罪，执政以为虽无德而有才，不报。逾年，以宝文阁待制出任河北都转运使，移知瀛州。湖北溪瑶叛，复徙知荆南，至都门暴卒。